मोहम्मद मुश्ताकुद्दीन की शादी 2015 में हुई थी जिसके पांच महीने बाद वह अपनी पत्नी के साथ सऊदी चले गए थे, वहां पिछले साल उनकी पत्नी ने एक बेटी को जन्म दिया। दो महीने पहले ये दोनों भारत लौटे और पति से कथित तौर पर झगड़े के बाद लड़की अपने मायके में रहने लगी। बताया जाता है कि तीन हफ्ते बाद मोहम्मद मुश्ताकुद्दीन बिना किसी सूचना के सऊदी लौट गए। पत्नी का कहना है कि पति ने उनका फोन उठाना बंद कर दिया और उसके ससुर ने उसे घर में घुसने भी नहीं दिया।